Udkast til AFGØRELSE TRUFFET AF DET BLANDEDE EØS-UDVALG om ændring af bilag XXI (statistikker) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Af hensyn til retssikkerheden og ensartetheden skal Det Blandede EØS-Udvalg indarbejde al relevant fællesskabslovgivning i EØS-aftalen snarest muligt efter vedtagelsen.

2. Det Blandede EØS-Udvalg bør derfor vedtage vedlagte afgørelse om ændring af bilag XXI til EØS-aftalen ved tilføjelse af de nyligt vedtagne retsakter på området for statistikker. Denne afgørelse vedrører:

398 R 1165: Rådets forordning (EF) nr. 1165/98 af 19. maj 1998 om konjunkturstatistik (EFT L 162 af 5.6.1998, s. 1).

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-Udvalg forelægges Rådet til godkendelse. Kommissionen håber at kunne fremlægge Fællesskabets holdning i det Blandede EØS-Udvalg i juli 2000.

Udkast til AFGØRELSE TRUFFET AF DET BLANDEDE EØS-UDVALG om ændring af bilag XXI (statistikker) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XXI til aftalen blev ændret ved afgørelse nr. ../.. truffet af Det Blandede EØS-Udvalg den ... [1].

[1] EFT L ...

(2) Rådets forordning (EF) nr. 1165/98 af 19. maj 1998 om konjunkturstatistik [2] bør indarbejdes i aftalen -

[2] EFT L 162 af 5.6.1998, s. 1.

TRUFFET FØLGENDE AFGØRELSE:

Artikel 1

Punkt 2 (Rådets direktiv 72/211/EØF) i bilag XXI til aftalen affattes således:

"398 R 1165: Rådets forordning (EF) nr. 1165/98 af 19. maj 1998 om konjunkturstatistik (EFT L 162 af 5.6.1998, s. 1).

Forordningens bestemmelser gælder i forbindelse med aftalen med følgende tilpasninger:

(a) Island fremsender oplysninger om variabel 120 og 210 i modul A og D, oplysninger om variabel 210 i modul B og oplysninger om variabel 120, 123 og 210 i modul C.

(b) Liechtenstein fremsender oplysninger om variabel 210 i modul A, oplysninger om variabel 135, 210 og 411 i modul B, oplysninger om variabel 210 i modul C og oplysninger om variabel 210 i modul D.

(c) Island og Liechtenstein fremsender oplysninger fra og med første kvartal 2000."

Artikel 2

Teksterne til Rådets forordning (EF) nr. 1165/98 på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den ... 2000, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1 [3].

[3] [Forfatningsmæssige krav angivet./Ingen forfatningsmæssige krav angivet.]

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, ... 2000.

På Det Blandede EØS-Udvalgs vegne

Formand

Sekretærer for Det Blandede EØS-Udvalg